Toshkentda mast haydovchi sodir etgan avtohalokat tufayli 7 kishi jabrlandi

2022 yil 1 yanvar kuni soat 17:15 larda Yashnobod tumani, Maxtumquli ko`chasida “Matiz” rusumli avtomashina haydovchisi spirtli ichimlik ta`siri ostida bo`lgan 1967 yilda tug`ilgan Sobirjon N. boshqaruvni yo`qotib, qarama-qarshi yo`nalish bo`ylab harakatlanib kelayotgan, 1991 yilda tug`ilgan Elmurod R.ning boshqaruvidagi “Neksiya-2” rusumli hamda 1983 yilda tug`ilgan Ravshan K. boshqaruvidagi “Neksiya-2” rusumli avtomobillar bilan to`qnashuv sodir etgan.
 YTH natijasida 7 kishi turli darajadagi tan jarohatlari olishgan.
 
Barcha jabrlanganlar kasalxonaga yotqizilgan, ularga har tomonlama tibbiy yordam ko`rsatilgan.
Mazkur holat yuzasidan, Toshkent shahar IIBB Tergov boshqarmasi tomonidan O`zbekiston Respublikasi Jinoyat kodeksining 266-moddasi 1-qismi bilan jinoyat ishi qo`zg`atilgan. Tergov harakatlari davom etmoqda.
Hurmatli haydovchilar! Spirtli ichimliklar ichgan holatda (hatto sizning fikringizcha "ahamiyasiz" miqdorda bo`lsada – spirtli ichimliklarning har qanday miqdori hushyorlik va reaksiya tezligiga salbiy ta`sir qiladi, bu o`gir oqibatlarga olib kelishi mumkin) – transport vositasini boshqarishdan voz keching va taksi xizmatidan foydalaning.